Lav et referat af nedenstående tekst:

Tekst:
Siden TV2 Nord lørdag fortalte om trængte Berrit, der følte sig bondefanget af energiselskabet Norlys , har flere nordjyder fortalt om frustrationer med elselskabet. Energikrisen er over os, og Norlys har lukket for muligheden for dag-til-dag at skifte el-aftale mellem flex- eller pulje-el. Det ramte Beritt Mathiesen, og det har også ramt Tina Lykke fra Aabybro: - Jeg forstår så udmærket familiens bekymring på Øland, siger hun til TV2 Nord med henvisning til Beritt og hendes mand. Sammen med flere andre har de været på en tålmodighedsprøve. - Når jeg ringer i telefontiden kort efter klokken 8, er jeg allerede nummer 543 i køen, og benytter så muligheden for at blive ringet op. Det bliver jeg ikke, forklarer Tina Lykke. - Dagen efter kan jeg forsøge forfra. Her er jeg nummer 128, men der kommer stadigvæk ingen opringning, så det er rigtig skidt at være hindret i at kunne skifte, siger hun. Hun er ikke den eneste. Flere andre har fortalt TV2 Nord, hvordan de ikke er blevet ringet retur eller har haft pladser i køen som nummer 253. Det er ikke længere muligt at skifte el-aftale hos Norlys fra dag til dag, efter vilkårene hos selskabet er blevet ændret. 1. oktober fik Beritt Mathiesen en, for hende, høj pris på pulje-el for det kommende kvartal. Men det var umuligt at skifte til flex-el, fordi Norlys har valgt det kun kan gøre hver den første i måneden. Lang ventetid Ifølge Forbrugerrådet er det fuldt lovligt, selvom de påpeger, at Norlys har tilpasset sig samfundssituationen - men løsningen er ikke særlig venlig overfor Beritt, Tina og de mange andre pressede forbrugere. - Det har været en stor administrativ byrde for os gennem en lang periode, så vi har været nødt til at ændre praksis lidt, sagde Christian Ruhe, kommerciel direktør i Norlys Energi, til TV2 Nord i går. I mailsvar til kunderne som TV2 Nord har set, skriver energiselskabet at de i øjeblikket arbejder på højtryk for at uddanne flere til deres kundeservice. Og ventetiden på svar? "4-5 uger," skriver de. - Det er umuligt at komme i kontakt med Norlys, mener Tina Lykke, og fortæller at hun konstant får en fejlmelding, når hun indtaster sin adresse i Aabybro. Til TV2 Nord siger Christian Ruhe at ændringen fra dag-til-dag ordningen er en præmis for den situation vi står i nu. - Det er grundet en helt ekstraordinær situation, at vi sætter vores forretning op til at hjælpe kunderne bedst muligt, lyder forklaringen. Så når energikrisen aftager vender i tilbage til den gamle dag-til-dag ordning? - Det kan sagtens være. Hvis der igen kommer en normal – vi kan jo kun gisne om hvornår det måtte være – så er vi selvfølgelig indstillet på igen at gå tilbage til den service vi har leveret til vores kunder tidligere, siger Christian Ruhe. De rekrutterer løbende, understreger han. - Det kræver lidt tid, både at uddanne og ansætte, slutter Norlys' kommercielle direktør. Se indslaget fra lørdag aften med Beritt Mathiesen.

Referat:
Energikrisen presser mange - både kunder og energiselskaber, der oplever massiv telefonstorm.